Tilvenning+på+Junibakken

Barnehagen skal i samarbeid med foreldrene legge til rette for at barnet får en trygg og god start i barnehagen. (KD17:33).
==Det å begynne i barnehagen er en stor overgang for et lite barn. En helt ny og spennende hverdag venter, og sansopplevelsene står i kø. Men først og fremst må barnet ha en trygghet i ryggen. Det må erfare at det er trygt og godt i barnehagen. "Her blir jeg sett og mine behov møtt". Det er først når barnet er trygt det våger seg ut i lek sammen med andre barn. Dette er en individuell prosess som noen ganger tar tid.==

==Nå i oppstarten er vårt hovedfokus å legge til rette for at barna kan etablere trygge og nære relasjoner i barnehagen, og dette gjør vi ved å legge opp tilvennningen til enkeltbarnet. Vi har ikke masse planer, men ser an barna og deres behov og legger opp dagene deretter. Vi er opptatt av å gi barna tid og ro slik at de får sortert alle inntrykkene de sitter med. En metode vi bruker er å dele barnegruppen i mindre grupper, på denne måten får barna utfolder seg på en helt annen måte, det er lettere å bli godt kjent og leken blir skjermet. Nå har det snart gått to uker siden barnehageoppstart, og vi ser en gruppe med barn som trives godt sammen og som begynner å tilpasse seg sin nye hverdag. Vi har oppdaget at det er mange utebarn på junibakken, og vi er mye ute og plasker i det nydelige "sommer" været vi har om dagen. Under ser dere et knippe bilder fra oppstarten.==